pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีไทยเป็นเจ้าภาพการประชุมสหพันธ์สเก็ตน้ำแข็งนานาชาติ ครั้งที่ 58 ณ จังหวัดภูเก็ต
วันพฤหัสบดีที่ 9 มิถุนายน 2565
โฆษกรัฐบาลเผย นายกฯ ยินดีไทยเป็นเจ้าภาพการประชุมสหพันธ์สเก็ตน้ําแข็งนานาชาติ ครั้งที่ 58 ณ จังหวัดภูเก็ต
เปิดโอกาสสนับสนุนกีฬาสเก็ตน้ําแข็งไทยและอุตสาหกรรมการจัดประชุมระดับนานาชาติสู่เวทีระดับโลก
วันนี้ (9 มิ.ย. 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของหน่วยงานที่เกี่ยวข้อง ซึ่งน่ายินดีที่ประเทศไทยได้เป็นเจ้าภาพจัดการประชุมสหพันธ์สเก็ตน้ําแข็งนานาชาติ ครั้งที่ 58 (The 58th ISU Congress) ณ จังหวัดภูเก็ต ระหว่างวันที่ 5-11 มิถุนายน 2565 เชื่อมั่นว่าจะเป็นโอกาสแสดงศักยภาพด้านการจัดประชุมนานาชาติ รวมทั้งผลักดันการท่องเที่ยวไทย โดยนายกรัฐมนตรีได้กําชับทุกหน่วยงานที่เกี่ยวข้องให้ดําเนินงานอย่างมีประสิทธิภาพ ร่วมนําเสนอความเป็นไทย การเป็นเจ้าภาพที่ดีเพื่อเปิดรับโอกาสในการจัดกิจกรรมและการประชุมระดับนานาชาติในอนาคต
โฆษกประจําสํานักนายกรัฐมนตรี กล่าวว่า ภายหลังรัฐบาลได้ปรับมาตรการผ่อนคลายการเดินทางเข้าไทยของนักท่องเที่ยวตามสถานการณ์การแพร่ระบาดของโรคโควิด-19 ในประเทศซึ่งสอดคล้องกับสถานการณ์โลก ประเทศไทยก็กลับมาสู่กระแสการท่องเที่ยว การกีฬา และการจัดการประชุมระหว่างประเทศ ซึ่งประเทศไทยได้รับเลือกเป็นเจ้าภาพจัดการประชุมสหพันธ์สเก็ตน้ําแข็งนานาชาติ ครั้งที่ 58 (The 58th Congress of the International Skating Union (ISU) จัดขึ้นระหว่างวันที่ 5-11 มิถุนายน 2565 ณ โรงแรมฮิลตัน ภูเก็ต อาร์คาเดีย รีสอร์ต แอนด์ สปา จังหวัดภูเก็ต ภายใต้แนวคิดต้นแบบการประชุมรักษ์โลก (Green Meeting)
ทั้งนี้ ในระหว่างงานประชุมดังกล่าว ผู้เข้าร่วมประชุมทั้งชาวไทยและชาวต่างชาติได้เยี่ยมชมย่านชุมชนเมืองเก่าภูเก็ต (Phuket Old Town) และสถานที่ท่องเที่ยวทางธรรมชาติที่สําคัญของจังหวัดภูเก็ต และได้รับชมการแสดงทางวัฒนธรรม ได้แก่ การแสดงโขน และ การรํามโนราห์ ซึ่งได้รับการขึ้นทะเบียนให้เป็นมรดกวัฒนธรรมที่จับต้องไม่ได้ (Intangible Cultural Heritage : ICH) ของมนุษยชาติ จากองค์การการศึกษา วิทยาศาสตร์ และวัฒนธรรมแห่งสหประชาชาติ (United Nations Educational, Scientific and Cultural Organization) หรือ ยูเนสโก (UNESCO) ถือเป็นโอกาสนําเสนออัตลักษณ์ที่โดดเด่นของประเทศไทย โดยการจัดกิจกรรมและการประชุมครั้งนี้ สอดคล้องยุทธศาสตร์แห่งรอยยิ้ม (SMILES) ของนายกรัฐมนตรี ในการให้ความสําคัญกับความยั่งยืน (Sustainability) ให้ความสําคัญกับทรัพยากรมนุษย์ทางด้านการท่องเที่ยวที่มีทักษะในระดับนานาชาติ (Manpower) ให้ความสําคัญกับเศรษฐกิจแบบมีส่วนร่วม (Inclusive Economy) ให้ความสําคัญและชูจุดเด่นอัตลักษณ์ท้องถิ่น (Localization) ให้ความสําคัญกับระบบนิเวศทางการท่องเที่ยว (Ecosystems) และให้ความสําคัญกับนวัตกรรมด้านสังคม (Social Innovation) เพื่อสร้างอุตสาหกรรมท่องเที่ยวไทยให้มีคุณภาพและพร้อมต่อการรองรับนักท่องเที่ยวต่างชาติอย่างยั่งยืน
“นายกรัฐมนตรีขอบคุณทุกฝ่ายในการร่วมผลักดันประเทศไทยและจังหวัดภูเก็ตสู่พื้นที่แห่งอุตสาหกรรมไมซ์หรือธุรกิจด้านการจัดกิจกรรมและการประชุมระดับนานาชาติ ขอฝากให้หน่วยงานที่เกี่ยวข้องร่วมพัฒนาศักยภาพด้านการประชุมรักษ์โลก (Green Meeting) ให้เกิดการเรียนรู้และสามารถนําไปปรับใช้ในอุตสาหกรรมไมซ์ไทยในอนาคต ตอบโจทย์กิจกรรมที่เป็นมิตรต่อสิ่งแวดล้อมและก่อให้เกิดความยั่งยืน และอาจเป็นโอกาสสนับสนุนให้ชาวไทยสนใจกีฬาสเก็ตน้ําแข็งมากขึ้น เพิ่มบทบาทไทยในการแข่งขันระดับโลก” นายธนกรฯ กล่าว
รัฐบาลไทย-ข่าวทำเนียบรัฐบาล-นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม เป็นประธานในพิธีวางพวงมาลา ณ อนุสาวรีย์ผู้กล้าหาญ กรมทางหลวง
วันศุกร์ที่ 1 เมษายน 2565
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม เป็นประธานในพิธีวางพวงมาลา ณ อนุสาวรีย์ผู้กล้าหาญ กรมทางหลวง
เนื่องในวันคล้ายวันสถาปนากรมทางหลวง ครบรอบ 110 ปี
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม ได้รับมอบหมายจากนายศักดิ์สยาม ชิดชอบ รัฐมนตรีว่าการกระทรวงคมนาคม ให้เป็นประธานในพิธีวางพวงมาลา ณ อนุสาวรีย์ผู้กล้าหาญ กรมทางหลวง เนื่องในวันคล้ายวันสถาปนากรมทางหลวง ครบรอบ 110 ปี พร้อมด้วย นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นายเชวงศักดิ์ เร่งไพบูลย์วงษ์ ที่ปรึกษารัฐมนตรีช่วยว่าการกระทรวงคมนาคม และหัวหน้าหน่วยงานในสังกัดเข้าร่วมพิธีดังกล่าว โดยมี นายสราวุธ ทรงศิวิไล อธิบดีกรมทางหลวง ผู้บริหาร ข้าราชการ และเจ้าหน้าที่กรมทางหลวง ให้การต้อนรับ ในวันที่ 1 เมษายน 2565 ณ กรมทางหลวง ถนนศรีอยุธยา กรุงเทพฯ
นายวีรศักดิ์ หวังศุภกิจโกศล กล่าวว่า กรมทางหลวง (ทล.) กระทรวงคมนาคม ได้รับการสถาปนาขึ้นเป็นกรม เมื่อวันที่ 1 เมษายน 2455 ในรัชสมัยพระบาทสมเด็จพระมงกุฎเกล้าเจ้าอยู่หัว ซึ่งในปี 2565 ถือเป็นปีที่ 110 โดย ทล. ได้ดําเนินงานตามนโยบายของรัฐบาลและกระทรวงคมนาคมในการพัฒนาโครงสร้างพื้นฐาน ก่อสร้าง กํากับ ตรวจตรา ควบคุม บํารุงรักษาทางหลวงแผ่นดิน ทางหลวงพิเศษ และทางหลวงสัมปทาน เพื่ออํานวยความสะดวกปลอดภัยให้แก่ประชาชนผู้ใช้เส้นทางได้อย่างมีประสิทธิภาพ อาทิ โครงการก่อสร้าง ทางหลวงพิเศษระหว่างเมือง การปรับปรุงเส้นทางเพื่อแก้ไขปัญหาการจราจรติดขัด และการพัฒนาระบบเก็บค่าผ่านทางแบบไม่มีไม้กั้น (M-Flow) รวมถึงการพัฒนาโครงข่ายทางหลวงเพื่อเป็นศูนย์กลางเชื่อมโยงภูมิภาคต่าง ๆ สร้างความเจริญด้านเศรษฐกิจ การค้า การลงทุน การท่องเที่ยวและสังคม โดยที่ผ่านมาในการปฏิบัติภารกิจ  เพื่อเปิดเส้นทางคมนาคมขนส่งทางถนนซึ่งอยู่ในพื้นที่อันตราย และมีผู้ก่อความไม่สงบคุกคาม ทล. ได้สูญเสียบุคลากรที่มีความกล้าหาญและเด็ดเดี่ยวที่ได้เสียสละชีวิตในการปฏิบัติภารกิจที่ได้รับมอบหมายให้สําเร็จ เพื่อให้ประชาชนได้รับความสะดวกในการคมนาคมขนส่ง อันจะนําความเจริญไปสู่สังคม สร้างความมั่นคงให้กับประเทศชาติ ทั้งนี้เพื่อเป็นการรําลึกถึงคุณงามความดีของบุคลากรผู้เสียสละ ทล. จึงได้จัดสร้างอนุสาวรีย์ผู้กล้าหาญขึ้นในปี 2515 โดยมีลักษณะเป็นฐานคอนกรีตทรงสี่เหลี่ยมสูง 2 เมตร บนฐานมีรูปปั้นคนนั่งขับรถแทรกเตอร์ ซึ่งเป็นรถที่ใช้ในงานก่อสร้าง รอบฐานจารึกชื่อวีรชนผู้กล้าหาญกรมทางหลวง จํานวน 54 นาย
ในโอกาสนี้ รัฐมนตรีช่วยว่าการกระทรวงคมนาคมได้ให้กําลังใจเจ้าหน้าที่ผู้ปฏิบัติงาน พร้อมมอบนโยบายให้ ทล. มุ่งเน้นการให้ความสําคัญในการให้บริการประชาชน และตอบสนองต่อความต้องการด้านการคมนาคมขนส่ง พัฒนาระบบการบริหารจัดการที่ดี เพื่อให้ประชาชนได้รับความพึงพอใจสูงสุดในการเดินทาง รวมทั้งบูรณาการร่วมกับหน่วยงานที่เกี่ยวข้องในการอํานวยความสะดวกปลอดภัยแก่ประชาชนผู้ใช้เส้นทางในช่วงเทศกาลสงกรานต์ 2565 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แนะสธ. ให้ความรู้ประชาชน "โรคฝีดาษลิง" หวังประชาชนเรียนรู้แต่ไม่ตื่นตระหนก พร้อมให้ สธ. ติดตามพัฒนาการของโรคอย่างใกล้ชิด หลังองค์การอนามัยโลกจับตาการระบาด
วันอาทิตย์ที่ 22 พฤษภาคม 2565
โฆษกรัฐบาลเผย นายกฯ แนะสธ.  ให้ความรู้ประชาชน "โรคฝีดาษลิง" หวังประชาชนเรียนรู้แต่ไม่ตื่นตระหนก พร้อมให้ สธ. ติดตามพัฒนาการของโรคอย่างใกล้ชิด  หลังองค์การอนามัยโลกจับตาการระบาด
โฆษกรัฐบาลเผย นายกฯ แนะสธ.  ให้ความรู้ประชาชน "โรคฝีดาษลิง" หวังประชาชนเรียนรู้แต่ไม่ตื่นตระหนก พร้อมให้ สธ. ติดตามพัฒนาการของโรคอย่างใกล้ชิด  หลังองค์การอนามัยโลกจับตาการระบาดของฝีดาษลิงในหลายประเทศ ขณะนี้
วันนี้ (22 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะกระทรวงสาธารณสุขติดตามพัฒนาการของโรคฝีดาษลิง หลังองค์การอนามัยได้ประชุมฉุกเฉิน เมื่อวันที่ 20 พ.ค. เพื่อหารือเกี่ยวกับการแพร่ระบาดของไวรัส “ฝีดาษลิง” แล้วหลังจากพบการแพร่ระบาดไปแล้ว กว่า 10 ประเทศทั่วโลก พร้อมทั้งเร่งให้ความรู้ประชาชน เพื่อป้องกันไม่ให้ตื่นตระหนก แต่ให้มีความเข้าใจ และเท่าทันต่อสถานการณ์โรคต่างๆ ที่เกิดขึ้นในโลกขณะนี้
ทั้งนี้ กรมควบคุมโรค ได้ให้ข้อมูลว่า "โรคฝีดาษลิง" ไม่ใช่โรคใหม่ เป็นโรคนี้เกิดจากเชื้อไวรัสกลุ่มPoxviridaeจัดอยู่ในจีนัสOrthopoxvirus พบได้ในสัตว์หลายชนิด โดยเฉพาะสัตว์ตระกูลลิงและสัตว์ฟันแทะ เช่น กระรอก หนูป่า เป็นต้น ซึ่งการแพร่เชื้อจากคนสู่คนแม้มีโอกาสน้อย แต่อาจเกิดขึ้นได้จากการสัมผัสใกล้ชิดกับผู้ป่วยผ่านทางสารคัดหลั่งจากทางเดินหายใจ ผิวหนังที่เป็นตุ่ม หรืออุปกรณ์ที่มีการปนเปื้อนเชื้อ ทั้งนี้ นักวิทยาศาสตร์ยังคาดว่า การระบาดของโรคฝีดาษลิง ไม่น่าจะพัฒนาไปสู่โรคระบาดใหญ่เหมือนโรคไวรัสโควิด-19 เนื่องจากไวรัสชนิดนี้ไม่แพร่กระจายง่ายเหมือนไวรัส -SARS-COV -2
รัฐบาลไทย-ข่าวทำเนียบรัฐบาล-PM affirms Thailand’s willingness to be more aggressive in addressing climate change challenges at COP26
วันอังคารที่ 2 พฤศจิกายน 2564
PM affirms Thailand’s willingness to be more aggressive in addressing climate change challenges at COP26
PM affirms Thailand’s willingness to be more aggressive in addressing climate change challenges at COP26
November 1, 2021, at 1600hrs (UK local time), at the Scottish Event Campus, Glasgow, United Kingdom, Prime Minister and Defense Minister Gen. Prayut Chan-o-cha delivered a remarks at the World Leaders Summit of the United Nations Framework Convention on Climate Change Conference of the Parties (COP26). Government Spokesperson Thanakorn Wangboonkongchana disclosed gist of the statement as follows:
The Prime Minister underscored the utmost importance that Thailand attaches to the problem of climate change, and the country’s readiness to collaborate with all countries and sectors to reach the world’s common goal for the future of our children.
The main reason why he participated in the 2015 United Nations Climate Change Conference in Paris and became one of the first Parties that ratified the Paris Agreement is that the total Green House Gas (GHG) emission for Thailand constitutes 0.72% of the world’s total, but it has been one of the ten countries most severely affected by the atmospheric degradation. Thailand has since fulfilled every single pledge it made to the international community, fully, and unremittingly.
Thailand has set NAMA (Nationally Appropriate Mitigation Actions) goal under the framework of the UNFCCC to reduce the GHG from the energy and transport sectors by at least 7% by 2020. However, in 2019, the country was able to reduce the GHG by 17%, which is more than double the targeted level, and more than one year ahead of the schedule. Thailand was also among the first nations to submit the revised Nationally Determined Contributions (NDC) and the Long-Term Low GHG Emissions Development Strategy (LT-LEDS) to UNFCCC, and has put in place plans at both national and local levels.
The Prime Minister took the opportunity to express Thailand’s willingness to be more aggressive in addressing the climate change challenges in every way and every means possible, by aiming at reaching carbon neutrality in 2050, and Net Zero Emission in or before 2065. With the adequate, timely, and equitable support of technology transfer and cooperation, and most importantly, the availability of and access to ample green financing facilities, Thailand can increase our NDC to 40%, and reach the Net Zero Emissions in 2050. As Thailand will host the APEC Summit in 2022, the country has set the Bio-Circular-Green Economic Model or BCG as the main agenda of the meeting.
In closing, the Prime Minister called for every nation to care for and protect our world since there is no 'Plan B' for climate action as there is no 'Planet B’.
Following the COP26 World Leaders Summit, at 1900hrs (local time), the Prime Minister joined members of the UK Royal Family and the world leaders for the dinner reception at Glasgow's Kelvingrove Art Gallery and Museum.
รัฐบาลไทย-ข่าวทำเนียบรัฐบาล-ครม. ปรับมาตรการลดภาระค่าครองชีพประชาชนด้านพลังงาน ขยายการช่วยเหลือค่าน้ำมัน ทั้งกลุ่มเบนซินและ แก๊สโซฮออล์ แก่มอเตอร์ไซค์รับจ้าง รวมทั้งลด FT ให้บ้านอยู่อาศัยและกิจการขนาดเล็กด้วย
วันอังคารที่ 19 เมษายน 2565
ครม. ปรับมาตรการลดภาระค่าครองชีพประชาชนด้านพลังงาน ขยายการช่วยเหลือค่าน้ํามัน ทั้งกลุ่มเบนซินและ แก๊สโซฮออล์ แก่มอเตอร์ไซค์รับจ้าง รวมทั้งลด FT ให้บ้านอยู่อาศัยและกิจการขนาดเล็กด้วย
ครม. ปรับมาตรการลดภาระค่าครองชีพประชาชนด้านพลังงาน ขยายการช่วยเหลือค่าน้ํามัน ทั้งกลุ่มเบนซินและ แก๊สโซฮออล์ แก่มอเตอร์ไซค์รับจ้าง รวมทั้งลด FT ให้บ้านอยู่อาศัยและกิจการขนาดเล็กด้วย
วันที่ 19 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี เห็นชอบการปรับปรุงรายละเอียด ในมาตรการเร่งด่วนเพื่อบรรเทาผลกระทบต่อประชาชนจากสถานการณ์ราคาพลังงาน อันเนื่องจากปัญหาความขัดแย้งในภูมิภาคยุโรป ดังนี้
1. การปรับปรุงถ้อยคํามาตรการลดภาระค่าครองชีพของประชาชน โดยการให้ส่วนลดอัตราค่าไฟฟ้าผันแปร (ค่า FT) ให้แก่ผู้ใช้ไฟฟ้าไม่เกิน 300 หน่วยต่อเดือน -จากเดิมที่ให้ส่วนลดแก่ผู้ใช้ไฟฟ้าที่ใช้ไฟฟ้าไม่เกิน 300 หน่วยต่อเดือน ปรับเป็นโดยให้ส่วนลดอัตราค่าไฟฟ้าผันแปร (FT) แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่มียอดการใช้ไฟฟ้าไม่เกิน 300 หน่วยต่อเดือน เป็นระยะเวลา 4 เดือน ตั้งแต่เดือนพฤษภาคม-สิงหาคม 2565 ซึ่งจะทําให้มาตรการมีความชัดเจนและเป็นการช่วยเหลือแบบมุ่งเป้า
2. มาตรการลดภาระค่าใช้จ่ายของผู้ประกอบอาชีพในภาคขนส่ง
-โดยให้ส่วนลดราคาน้ํามัน “กลุ่มเบนซิน” จากเดิมที่ให้ส่วนลดราคา “น้ํามันแก๊สโซฮอล” แก่ผู้ขับขี่รถจักรยานยนต์สาธารณะ (รถมอเตอร์ไซต์รับจ้าง) ที่มีใบอนุญาต ที่จดทะเบียนกับกรมการขนส่งทางบก จํานวน 106,655 คน (จากการตรวจสอบข้อมูลกับกรมการขนส่ง ณ วันที่ 22 มีนาคม 65) ในรูปแบบรัฐร่วมจ่ายร้อยละ 50 ไม่เกิน 50 บาท/คน/วัน และไม่เกิน 250 บาท /คน/เดือน ในช่วงเดือนพฤษภาคม-กรกฎาคม 2565 พร้อมทั้งให้ยกเว้นภาษีเงินได้บุคคลธรรมดาสําหรับผู้ขับขี่รถจักรยานยนต์สาธารณะที่ได้รับเงินจากโครงการบรรเทาผลกระทบราคาน้ํามันกลุ่มเบนซิน โดยภาครัฐจะมีภาระค่าใช้จ่ายรวมประมาณ 79.992 ล้านบาท ซึ่งจะทําให้ขอบเขตการช่วยเหลือค่าน้ํามันครอบคลุมทั้งน้ํามันเบนซินและน้ํามันแก๊สโซฮออล์ และสามารถให้ความช่วยเหลือกลุ่มเป้าหมายได้อย่างคล่องตัวด้วย
โดยผู้ขับขี่รถจักรยานยนต์สาธารณะ สามารถกดยืนยันสิทธิ์และเงื่อนไขผ่านแอปพลิเคชัน และจ่ายเงินโดยสแกน QR Code ณ สถานีบริการน้ํามัน ที่เข้าร่วมโครงการ สําหรับสถานีบริการน้ํามันสามารถแจ้งความประสงค์เข้าร่วมโครงการผ่าน แอปพลิเคชันฝั่งผู้ขาย เพื่อสร้าง QR Code เพื่อรับชําระเงินจากผู้ใช้สิทธิ์ด้วย
ทั้งนี้ มาตรการดังกล่าวมุ่งลดภาระค่าครองชีพของประชาชนจากการปรับขึ้นค่าโดยสารรถจักรยานยนต์สาธารณะ และลดค่าใช้จ่ายโดยการให้ส่วนลดอัตราค่าไฟฟ้าผันแปร (ค่า FT) สําหรับผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก ที่ใช้ไฟฟ้าไม่เกิน 300 หน่วยต่อเดือน
รัฐบาลไทย-ข่าวทำเนียบรัฐบาล-รมช.ประภัตรเตือนเกษตรกรระวังการแอบอ้างหาผลประโยชน์“โครงการสานฝันสร้างอาชีพ และยกระดับรายได้เกษตรกร” ประกาศชัดถือเป็นการหลอกลวงประชาชน พร้อมสั่งเจ้าหน้าที่เฝ้าระวังอย่างเข้มข้นทั่วท
วันพฤหัสบดีที่ 26 พฤษภาคม 2565
รมช.ประภัตรเตือนเกษตรกรระวังการแอบอ้างหาผลประโยชน์“โครงการสานฝันสร้างอาชีพ และยกระดับรายได้เกษตรกร” ประกาศชัดถือเป็นการหลอกลวงประชาชน พร้อมสั่งเจ้าหน้าที่เฝ้าระวังอย่างเข้มข้นทั่วท
รมช.ประภัตรเตือนเกษตรกรระวังการแอบอ้างหาผลประโยชน์“โครงการสานฝันสร้างอาชีพ และยกระดับรายได้เกษตรกร” ประกาศชัดถือเป็นการหลอกลวงประชาชน พร้อมสั่งเจ้าหน้าที่เฝ้าระวังอย่างเข้มข้นทั่วทุกพื้นที่ของประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่าจากสถานการณ์จังหวัดในพื้นที่ปศุสัตว์เขต 3 ได้แก่ นครราชสีมา บุรีรัมย์ อุบลราชธานี ศรีสะเกษ สุรินทร์ ปกยโสธร อํานาจเจริญ ชัยภูมิ ได้มีกลุ่มบุคคล/บริษัทแห่งหนึ่ง ที่ดําเนินการขายผลิตภัณฑ์ด้านเกษตร มีการเชิญชวนเกษตรกรเข้าร่วมอบรมโดยแอบอ้างโครงการสานฝันสร้างอาชีพและยกระดับรายได้เกษตรกร พร้อมทั้งให้เกษตรกรลงทะเบียนและแจ้งเก็บเงินค่ามัดจํา จํานวน 6,500 บาท เพื่อแลกผลิตภัณฑ์ของบริษัท มูลค่า 40,000 บาท โดยจะเก็บเงินอีก 20,000 บาท เมื่อเกษตรกู้เงินจากธนาคารเพื่อการเกษตรและสหกรณ์การเกษตร (ธ.ก.ส.) ผ่านแล้ว ซึ่งเป็นการแสวงหาผลประโยชน์เข้าข่ายหลอกลวงประชาชน นั้น
“ตนในฐานะที่กํากับดูแลกรมปศุสัตว์ และโครงการสานฝันสร้างอาชีพยกระดับรายได้เกษตรกร ต้องขอชี้แจงต่อประชาชน ว่าโครงการดังกล่าวเป็นโครงการของรัฐ ไม่ได้ทําข้อตกลงหรือความร่วมมือกับกลุ่มบุคคล/บริษัทใดบริษัทหนึ่ง ให้เข้ามาช่วยเหลือ และเรียกเก็บค่ามัดจําล่วงหน้าใดๆ ทั้งสิ้น ซึ่งการกระทําดังกล่าวถือเป็นเรื่องผิดกฏหมาย ต้องขอเน้นย้ําให้เจ้าหน้าที่กระทรวงเกษตรฯ ในพื้นที่ต่างๆ ช่วยกันเฝ้าระวังอย่างเข้มข้น หากพบการกระทําความผิดให้รีบแสดงตัวชี้แจงทําความเข้าใจเกี่ยวกับขั้นตอนการดําเนินโครงการสานฝันฯ ให้กับประชาชนในพื้นที่รับผิดชอบ และแนะนําขั้นตอนกระบวนการทางกฏหมาย เพื่อเอาผิดกับผู้กระทําความผิดทันที” รมช.ประภัตรกล่าว
สําหรับ โครงการสานฝันสร้างอาชีพ และยกระดับรายได้เกษตรกรนั้น กระทรวงเกษตรและสหกรณ์ ร่วมกับธนาคารเพื่อการเกษตรและสหกรณ์การเกษตร (ธ.ก.ส.) ดําเนินโครงการ มีวัตถุประสงค์ในการปล่อยสินเชื่อสําหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลา ไม่เกิน 6 เดือน มีผลตอบแทนเบื้องต้นเพียงพอต่อการดํารงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งโครงการดังกล่าวมีเมนูทางเลือกให้กับเกษตรกรในด้านต่าง ๆ ทั้งเมนูอาชีพด้านปศุสัตว์ เมนูอาชีพด้านพืช และเมนูอาชีพด้านประมง โดยสามารถยื่นความประสงค์ขอกู้ตามโครงการได้2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลําเนาหรือที่ตั้งของโครงการ (Walk In) และ 2)ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย ซึ่งสามารถขอคําปรึกษาเบื้องต้นได้ที่หน่วยงานของกระทรวงเกษตรและสหกรณ์ในภูมิลําเนา ได้แก่ สํานักงานเกษตร สํานักงานปศุสัตว์ หรือสํานักงานประมง ในท้องที่ มีวงเงินกู้สูงสุดรายละไม่เกิน จํานวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย
รัฐบาลไทย-ข่าวทำเนียบรัฐบาล-วธ.จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้
วันจันทร์ที่ 4 กรกฎาคม 2565
วธ.จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้
วธ.จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้ เนื่องในโอกาสวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วธ. จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้เนื่องในโอกาสวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
4 กรกฎาคม 2565
วันที่ 4 กรกฎาคม 2565 สมเด็จพระมหาธีราจารย์ เจ้าอาวาสวัดพระเชตุพนวิมลมังคลาราม กรรมการมหาเถรสมาคม เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้ เนื่องในโอกาสวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี 4 กรกฎาคม 2565 โดยมีนางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการ เจ้าหน้าที่และประชาชน เข้าร่วม ณ วัดสุวรรณภูมิพุทธชยันตี อําเภอบางเสาธง จังหวัดสมุทรปราการ
นายอิทธิพล กล่าวว่า เนื่องในโอกาสวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ๔ กรกฎาคม ๒๕๖๕ นับเป็นวาระพิเศษยิ่งสําหรับปวงชนชาวไทย ที่จะได้แสดงความจงรักภักดีเพื่อระลึกถึงพระกรุณาธิคุณของสถาบันพระมหากษัตริย์ กระทรวงวัฒนธรรม โดยกรมการศาสนา ในฐานะหน่วยงานของรัฐที่ดําเนินงานด้านศาสนา ส่งเสริมให้ประชาชนชาวไทยร่วมกันเทิดทูนสถาบันชาติ ศาสนา และพระมหากษัตริย์ จึงได้จัดกิจกรรมเฉลิมพระเกียรติฯ ทั้งในส่วนกลางและส่วนภูมิภาค ในส่วนกลาง ร่วมกับวัดสุวรรณภูมิพุทธชยันตี จังหวัดสมุทรปราการ จัดพิธีเจริญพระพุทธมนต์ ถวายภัตตาหารเพลพระภิกษุสงฆ์ และปลูกต้นไม้เฉลิมพระเกียรติ จํานวน 60 ต้น นอกจากนี้ยังได้ร่วมกับวัดราชประดิษฐสถิตมหาสีมาราม จัดพิธีเจริญพระพุทธมนต์นวัคคหายุสมธัมม์ ณ พระวิหารหลวงวัดราชประดิษฐสถิตมหาสีมาราม ด้วย
ในส่วนภูมิภาค ร่วมกับสํานักงานวัฒนธรรมจังหวัด 76 จังหวัด จัดกิจกรรมเฉลิมพระเกียรติ ตามความพร้อมและตามบริบทของแต่ละพื้นที่ กิจกรรมประกอบด้วย พิธีทําบุญตักบาตรพระสงฆ์ กิจกรรมปฏิบัติธรรม กิจกรรมจิตอาสาบําเพ็ญสาธารณประโยชน์ การจัดนิทรรศการเผยแพร่องค์ความรู้เกี่ยวกับพระราชกรณียกิจของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี กิจกรรมเทิดทูนสถาบันพระมหากษัตริย์ และพระบรมวงศานุวงศ์ ในมิติทางศาสนา
นายอิทธิพล กล่าวต่ออีกว่า การจัดกิจกรรมเฉลิมพระเกียรติฯ ในครั้งนี้ เพื่อส่งเสริมให้พสกนิกรทุกหมู่เหล่าร่วมกันทําความดีถวายเป็นพระกุศล แสดงออกถึงความจงรักภักดีต่อสถาบันพระมหากษัตริย์ นําหลักธรรมคําสอนทางศาสนามาใช้ในการดําเนินชีวิต สืบสานวัฒนธรรมประเพณีอันเกี่ยวเนื่องกับสถาบันหลักของชาติ และเสริมสร้างความรักสามัคคีของประชาชนในชาติให้มั่นคง และเป็นการเทิดทูนสถาบันพระมหากษัตริย์ แสดงออกถึงความจงรักภักดี ตลอดจนเปิดโอกาสให้ประชาชนได้มีส่วนร่วมในการดําเนินกิจกรรม และน้อมสํานึกในพระกรุณาธิคุณของพระองค์ ที่ได้บําเพ็ญพระกรณียกิจนานัปการอันเป็นประโยชน์แก่ประเทศชาติอย่างอเนกอนันต์
รัฐบาลไทย-ข่าวทำเนียบรัฐบาล-รัฐบาลเผยความคืบหน้าวัคซีนโควิดสัญชาติไทย “ChulaCov19” ผลิตล็อตแรกในประเทศได้แล้ว คาดขึ้นทะเบียนปลายปีนี้ สอดรับเป้าหมายMedical Hub
วันเสาร์ที่ 7 พฤษภาคม 2565
รัฐบาลเผยความคืบหน้าวัคซีนโควิดสัญชาติไทย “ChulaCov19” ผลิตล็อตแรกในประเทศได้แล้ว คาดขึ้นทะเบียนปลายปีนี้ สอดรับเป้าหมายMedical Hub
รัฐบาลเผยความคืบหน้าวัคซีนโควิดสัญชาติไทย “ChulaCov19” ผลิตล็อตแรกในประเทศได้แล้ว คาดขึ้นทะเบียนปลายปีนี้ สอดรับเป้าหมายMedical Hub
วันที่ 7 พฤษภาคม 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีรับทราบความคืบหน้าการพัฒนาวัคซีนโควิดสัญชาติไทย “ChulaCov19” ชนิด mRNA โดยเมื่อ พ.ย. 2564 คณะรัฐมนตรี ได้เห็นชอบอนุมัติงบประมาณสนับสนุน 2,316 ล้านบาท ซึ่งทางศูนย์วิจัยวัคซีน คณะแพทยศาสตร์จุฬาลงกรณ์มหาวิทยาลัย ได้ให้ข้อมูลว่า ขณะนี้การผลิตอยู่ในขั้นการออกแบบวัคซีนและให้โรงงานในสหรัฐอเมริกาผลิต ซึ่งผ่านการทดสอบในอาสาสมัครระยะที่ 1 และ 2 เรียบร้อยแล้ว มีความปลอดภัยและสามารถกระตุ้นภูมิได้สูงเป็นที่น่าพอใจ ขนาดที่เลือกเมื่อเทียบกับวัคซีนไฟเซอร์ที่อนุมัติใช้ในไทยได้ภูมิที่สูงกว่าชัดเจน ส่วนระยะต่อไป จะเป็นการผลิตวัคซีนเองภายในประเทศ โดยบริษัท ไบโอเน็ตเอเชีย จํากัด ซึ่งผลิตวัคซีนล็อตแรกเรียบร้อยและผ่านการประกันคุณภาพแล้ว ทางทีมวิจัยได้ส่งเอกสารและข้อมูลต่าง ๆ เข้าสู่การพิจารณาของคณะกรรมการอาหารและยา (อย.) เพื่อขอทดสอบในอาสาสมัครระยะที่ 1 และ 2 อยู่ระหว่างรอการอนุมัติจาก อย. หากผลทดสอบวัคซีนที่ผลิตเองในไทยได้ตามเป้าหมายที่วางไว้ คาดว่าจะขึ้นทะเบียนวัคซีนได้ภายในปลายปี 2565
“รัฐบาลตั้งเป้าให้ไทยเป็นประเทศสามารถคิดค้น ทดลอง วิจัย พัฒนา และผลิตวัคซีนในประเทศได้เอง ตาม ‘ยุทธศาสตร์การพัฒนาประเทศให้เป็นศูนย์กลางสุขภาพนานาชาติ (Medical Hub) 2560 – 2569’ ซึ่งจะส่งผลถึงระดับภูมิภาค ทําให้ภูมิภาคเอเชียตะวันออกเฉียงใต้มีความมั่นคงและปลอดภัยในการป้องกันเชื้อไวรัส ทั้งนี้เป้าหมายดังกล่าวได้กําหนดไว้ตั้งแต่ก่อนที่จะมีการระบาดของโรคโควิด-19 ซึ่งการที่ไทยเป็น ‘ศูนย์กลาง’ การผลิตวัคซีนจะช่วยเพิ่มโอกาสให้คนไทยเข้าถึงวัคซีน และการระดมฉีดวัคซีนทําให้เกิดภูมิคุ้มกันหมู่ได้อย่างรวดเร็วมากขึ้น สามารถป้องกันการเสียชีวิตของคนไทย ช่วยลดการป่วยหนัก และการเข้ารับการรักษาในโรงพยาบาล ซึ่งหมายความถึงการลดภาระระบบสาธารณสุขได้อีกมหาศาล” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-PDPA Personal Data Protection Act พ.ร.บ.คุ้มครองข้อมูลส่วนบุคคล บังคับใช้ 1 มิ.ย.65
วันจันทร์ที่ 30 พฤษภาคม 2565
PDPA Personal Data Protection Act พ.ร.บ.คุ้มครองข้อมูลส่วนบุคคล บังคับใช้ 1 มิ.ย.65
PDPA Personal Data Protection Act พ.ร.บ.คุ้มครองข้อมูลส่วนบุคคล บังคับใช้ 1 มิ.ย.65
รัฐบาลไทย-ข่าวทำเนียบรัฐบาล-กอช. จัดงานมอบรางวัลการประกวดภาพยนตร์สั้น หัวข้อ “ออมกับ กอช. เพื่อความมั่นคงในอนาคต” ผ่านระบบออนไลน์เสมือนจริง (Virtual Event)
วันจันทร์ที่ 10 มกราคม 2565
กอช. จัดงานมอบรางวัลการประกวดภาพยนตร์สั้น หัวข้อ “ออมกับ กอช.  เพื่อความมั่นคงในอนาคต” ผ่านระบบออนไลน์เสมือนจริง (Virtual Event)
กองทุนการออมแห่งชาติ หรือ กอช. จัดงานมอบรางวัลการประกวดภาพยนตร์สั้น หัวข้อ  “ออมกับ กอช. เพื่อความมั่นคงในอนาคต” เนื่องในวันเด็กแห่งชาติ ประจําปี 2565 ในรูปแบบออนไลน์เสมือนจริง (Virtual Event) เมื่อวันที่ 8 มกราคม 2565
นางสาวชุณหจิต สังข์ใหม่ รองปลัดกระทรวงการคลัง ปฏิบัติหน้าที่แทนประธานกรรมการ กองทุนการออมแห่งชาติ เป็นประธานในงานมอบรางวัลการประกวดภาพยนตร์สั้น หัวข้อ “ออมกับ กอช. เพื่อความมั่นคงในอนาคต” เนื่องในวันเด็กแห่งชาติ ประจําปี 2565 โดยมี นายบุญธรรม เลิศสุขีเกษม กรรมการผู้ทรงคุณวุฒิด้านสวัสดิการชุมชน และประธานอนุกรรมการประชาสัมพันธ์และการตลาด กองทุนการออมแห่งชาติ กล่าวถึงความสําคัญภาพรวมการจัดการประกวดภาพยนตร์สั้น พร้อมด้วย นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ ผ่านการจัดงานในรูปแบบออนไลน์เสมือนจริง (Virtual Event) โดยมีผู้ที่ได้รับรางวัลแต่ละประเภท ดังนี้
รางวัลระดับประเทศ
รางวัลชนะเลิศ ได้แก่ เรื่อง “OH My Gosh ออมเงินกับพระเจ้า” ทีม Malai Team โรงเรียนวรนารีเฉลิม จังหวัดสงขลา
ประเภทมัธยมศึกษาตอนปลายหรือเทียบเท่า
ระดับกรุงเทพมหานคร
รางวัลชนะเลิศ ได้แก่ เรื่อง “ออมสบาย” ทีม มนว. โปรดักชัน โรงเรียนมัธยมนาคนาวาอุปถัมภ์
รางวัลรองชนะเลิศอันดับ 1 ได้แก่ เรื่อง “ออมเพื่ออนาคต” ทีม 3ก โรงเรียนสิริรัตนาธร
รางวัลรองชนะเลิศอันดับ 2 ได้แก่ เรื่อง “ออมวันนี้ไม่มีอด” ทีม พลังวัยใส โรงเรียนราชวินิต
ระดับภูมิภาค ประกอบด้วย ภาคเหนือ ภาคกลาง ภาคตะวันออกเฉียงเหนือ และภาคใต้
รางวัลระดับภูมิภาค – ภาคเหนือ
รางวัลชนะเลิศ ได้แก่ เรื่อง “วัยรุ่นยุคใหม่ ใส่ใจการออม” ทีม ขบวนการ 5 สี โรงเรียนสามัคคีวิทยาคม จังหวัดเชียงราย
รางวัลรองชนะเลิศอันดับ 1 ได้แก่ เรื่อง “กิเลส” ทีม ไก่สมัครเล่น โรงเรียนขุนยวมวิทยา จังหวัดแม่ฮ่องสอน
รางวัลระดับภูมิภาค – ภาคกลาง
รางวัลชนะเลิศ ได้แก่ เรื่อง “วันวาน” ทีม For Future โรงเรียนอยุธยานุสรณ์ จังหวัดพระนครศรีอยุธยา
รางวัลระดับภูมิภาค – ภาคใต้
รางวัลชนะเลิศ ได้แก่ เรื่อง “OH My Gosh ออมเงินกับพระเจ้า” ทีม Malai Team โรงเรียนวรนารีเฉลิม จังหวัดสงขลา
รางวัลรองชนะเลิศอันดับ 1 ได้แก่ เรื่อง “งวดนี้รวย” ทีม Scspt 64 โรงเรียนสตรีพัทลุง จังหวัดพัทลุง
รางวัลระดับภูมิภาค – ภาคตะวันออกฉียงเหนือ
รางวัลชนะเลิศ ได้แก่ เรื่อง “อนาคตสดใสฝากใจไว้ที่ กอช.” ทีม หนังสั้นมหิศราธิบดี โรงเรียนมหิศราธิบดี จังหวัดนครราชสีมา
รางวัลรองชนะเลิศอันดับ 1 ได้แก่ เรื่อง “สิ่งเล็กๆที่เรียกว่า "การออม"” ทีม DTS Channel โรงเรียนปักธงชัยประชานิรมิต จังหวัดนครราชสีมา
รางวัลรองชนะเลิศอันดับ 2 ได้แก่ เรื่อง “ต้นกล้า ว่าที่เสี่ย” ทีม โรงเรียนโพนสูงประชาสรรค์ จังหวัดร้อยเอ็ด
ประเภทบุคคลทั่วไป
รางวัลรองชนะเลิศอันดับ 1 ได้แก่ เรื่อง “พินัยกรรม” ทีม N.M.T. Entertainment โรงเรียนนวมินทราชูทิศ ทักษิณ จังหวัดสงขลา
รางวัลรองชนะเลิศอันดับ 2 ได้แก่ เรื่อง “พนักงานรักษาเงินออม” ทีม ชุมพรฟิล์ม
ทั้งนี้ กอช. ต้องขอขอบคุณน้องๆ และผู้ที่สนใจทุกทีมที่ส่งผลงานเข้าร่วมประกวดกิจกรรมในครั้งนี้ สําหรับผลงานที่ได้รับรางวัลทุกรางวัล สามารถติดตามชมได้ที่ เว็บไซต์ กอช. “www.nsf.or.th” และเฟซบุ๊ก กองทุนการออมแห่งชาติ สอบถามข้อมูลเพิ่มเติมได้ที่สายด่วนเงินออม โทร. 02-049-9000
รัฐบาลไทย-ข่าวทำเนียบรัฐบาล-ปลัดฯ ดีอีเอส อบรม "Digital Mindset for Digital Tranformation" ในหลักสูตร(GCIO) รุ่นที่ 30 ของสถาบันพัฒนาบุคลากรด้านดิจิทัลภาครัฐ
วันพุธที่ 23 มิถุนายน 2564
ปลัดฯ ดีอีเอส อบรม "Digital Mindset for Digital Tranformation" ในหลักสูตร(GCIO) รุ่นที่ 30 ของสถาบันพัฒนาบุคลากรด้านดิจิทัลภาครัฐ
ปลัดฯ ดีอีเอส อบรม "Digital Mindset for Digital Tranformation" ในหลักสูตร(GCIO) รุ่นที่ 30 ของสถาบันพัฒนาบุคลากรด้านดิจิทัลภาครัฐ
เมื่อวันที่23มิถุนายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นวิทยากรหลักสูตรการพัฒนาผู้บริหารเทคโนโลยีสารสนเทศระดับสูง(GCIO)รุ่นที่30ในหัวข้อ"Digital Mindset for Digital Tranformation" (Video Conference)ณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมหลักสูตรดังกล่าวออกแบบขึ้นมาสําหรับผู้บริหารเทคโนโลยีสารสนเทศระดับสูง(CIO)หรือผู้ช่วยผู้บริหารเทคโนโลยีสารสนเทศระดับสูง(CIO Assistant)โดยเน้นให้ผู้เข้ารับการอบรมเข้าใจในบทบาทและหน้าที่และเสริมสร้างสมรรถนะที่จําเป็นของผู้บริหารสารสนเทศระดับสูงเพื่อให้เกิดประสิทธิภาพอย่างสูงสุดในการบริหารงานในองค์กรภาครัฐซึ่งจัดโดยสถาบันพัฒนาบุคลากรด้านดิจิทัลภาครัฐ(TDGA)ภายใต้การดําเนินงานของสํานักงานพัฒนารัฐบาลดิจิทัล(องค์การมหาชน) มุ่งหวังให้สามารถนําความรู้ที่ได้รับจากการเข้าร่วมการฝึกอบรมไปใช้ในการกําหนดนโยบายขับเคลื่อนนโยบายรวมถึงการบูรณาการระหว่างหน่วยงานภาครัฐเพื่อให้สอดคล้องกับนโยบายดิจิทัลเพื่อเศรษฐกิจและสังคมรวมถึงการกํากับติดตามและตรวจสอบเพื่อเพิ่มประสิทธิภาพในการปฏิบัติงานและป้องกันตลอดจนแก้ไขปัญหาการทุจริตและประพฤติมิชอบด้วย
***********
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานเปิดและมอบพื้นที่ศูนย์ดูแลผู้ติดเชื้อ COVID-19 ของการท่าเรือแห่งประเทศไทย
วันศุกร์ที่ 27 สิงหาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานเปิดและมอบพื้นที่ศูนย์ดูแลผู้ติดเชื้อ COVID-19 ของการท่าเรือแห่งประเทศไทย
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานเปิดและมอบพื้นที่ศูนย์ดูแลผู้ติดเชื้อ COVID-19 ของการท่าเรือแห่งประเทศไทย โดยมี พลเรือเอก โสภณ วัฒนมงคล ประธานกรรมการการท่าเรือแห่งประเทศไทย เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย ดร.หิมาลัย ผิวพรรณ ประธานคณะกรรมการอํานวยการศูนย์ดูแลผู้ติดเชื้อโควิด-19 ชุมชนคลองเตย คุณครูประทีป อึ้งทรงธรรม ฮาตะ ประธานคณะทํางานศูนย์ฯ และหน่วยงานที่เกี่ยวข้อง เมื่อวันที่ 27 สิงหาคม 2564 ณ บริเวณลานหน้าอาคารโกดังสเตเดียมของการท่าเรือแห่งประเทศไทย
นายอธิรัฐ รัตนเศรษฐ กล่าวว่า ด้วยสถานการณ์การแพร่ระบาดของโรคติดเชื้อไวรัส COVID-19 ในปัจจุบัน มีผู้ติดเชื้อและรอรับการรักษาเป็นจํานวนมาก การท่าเรือแห่งประเทศไทย (กทท.) ได้ร่วมกับหน่วยงานภาคีเครือข่ายทั้งภาครัฐและเอกชนดําเนินการจัดตั้งศูนย์ฯ บริเวณลานหน้าอาคารโกดังสเตเดียม โดย กทท. ได้ให้การสนับสนุนพื้นที่บริเวณดังกล่าว จํานวน 15 ไร่ รวมทั้งงบประมาณ ระบบสาธารณูปโภค ระบบการป้องกันควบคุมการติดเชื้อการแพร่กระจายเชื้อ ระบบสุขาภิบาลและสิ่งแวดล้อม สิ่งอํานวยความสะดวก วัสดุอุปกรณ์และเวชภัณฑ์ที่จําเป็นและอื่น ๆ ซึ่งเป็นไปตามนโยบายของรัฐบาล รวมทั้งเป็นไปตามมาตรฐานและแนวทางของกระทรวงสาธารณสุข เพื่อเป็นสถานที่พักรักษาและช่วยเหลือผู้ป่วย COVID-19 ในชุมชน รวมทั้งพนักงาน กทท. ในกลุ่มอาการสีเขียวและสีเหลืองที่มีอาการไม่รุนแรง นอกจากนี้ ได้กล่าวขอบคุณ กทท. ที่ให้การสนับสนุนพื้นที่และสิ่งอํานวยความสะดวก รวมทั้งได้ช่วยเหลือชาวชุมชนโดยแจกอุปกรณ์ป้องกันการติดเชื้อ COVID-19 อาหารและน้ําดื่มมาอย่างต่อเนื่อง กระทรวงสาธารณสุข กรุงเทพมหานคร การไฟฟ้านครหลวง การประปานครหลวง บริษัท ปูนซีเมนต์ไทย จํากัด (มหาชน) บริษัท ปตท.น้ํามันและการค้าปลีก จํากัด (มหาชน) โรงพยาบาลเกษมราษฎร์ โรงพยาบาลนวเวช บริษัท เมืองไทยประกันภัย จํากัด (มหาชน) มูนิธิมาดามแป้ง มูลนิธิบุณยะจินดา และหน่วยงานภาคีเครือข่ายทั้งภาครัฐและเอกชน ที่ให้ความร่วมมือสนับสนุนจัดตั้งศูนย์ฯ ทั้งนี้ รัฐมนตรีช่วยว่าการกระทรวงคมนาคมได้มอบเอกสารการอนุญาตให้ใช้พื้นที่ให้กับประธานคณะกรรมการอํานวยการศูนย์ฯ เพื่อดําเนินการบริหารจัดการศูนย์ฯ ช่วยเหลือบรรเทาความเดือดร้อนของประชาชนต่อไป
รัฐบาลไทย-ข่าวทำเนียบรัฐบาล-ตั้ง รพ.สนาม สมุทรปราการ 1,200 เตียง
วันพุธที่ 14 กรกฎาคม 2564
ตั้ง รพ.สนาม สมุทรปราการ 1,200 เตียง
....
รพ.สนาม สมุทรปราการ ขนาด 1,200 เตียง จะเป็นสถานที่รองรับผู้ป่วย "กลุ่มสีเขียว" ใน จ.สมุทรปราการ กรุงเทพฯ และปริมณฑล ณ อาคารคลังสินค้า โครงการ WHA Mega Logistics Center Chonlaharnpichit
.
โดยมี รพ.สมุทรปราการ รพ.ชุมชนในจังหวัด ร่วมดูแลผู้ป่วย พร้อมทีมบุคลากรทางการแพทย์ที่ฉีดวัคซีนครบแล้ว หมุนเวียนกันมาปฏิบัติงาน ประมาณ 40 คน/วัน
.
นอกจากนี้ ได้เตรียมพื้นที่ส่วนอาคาร A ตั้งเป็น รพ.สนาม สําหรับรองรับผู้ป่วย "กลุ่มสีเหลือง" ซึ่งกําลังอยู่ในขั้นตอนวางระบบต่าง ๆ
.
สําหรับ รพ.สนาม ทั้ง 2 แห่งนี้ จะช่วยลดความแออัดในการบริหารจัดการเตียงในโรงพยาบาล ให้มีศักยภาพรองรับผู้ป่วยกลุ่มสีแดงที่มีอาการหนักได้เพิ่มขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​นายกรัฐมนตรีมอบหน่วยงานเกี่ยวข้อง ร่วมอำนวยความสะดวก พี่น้องชาวไทยมุสลิมเดินทางไป-กลับ ในการร่วมพิธีฮัจย์ ณ นครเมกกะห์ ซาอุดีอาระเบีย
วันเสาร์ที่ 2 กรกฎาคม 2565
​นายกรัฐมนตรีมอบหน่วยงานเกี่ยวข้อง ร่วมอํานวยความสะดวก พี่น้องชาวไทยมุสลิมเดินทางไป-กลับ ในการร่วมพิธีฮัจย์ ณ นครเมกกะห์ ซาอุดีอาระเบีย
​นายกรัฐมนตรีมอบหน่วยงานเกี่ยวข้องร่วมอํานวยความสะดวกพี่น้องชาวไทยมุสลิมเดินทางไป-กลับในการร่วมพิธีฮัจย์ ณ นครเมกกะห์ ซาอุดีอาระเบีย
วันที่ 2 ก.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตั้งแต่กลางเดือนมิ.ย.เป็นต้นมาเป็นช่วงเวลาที่พี่น้องชาวไทยมุสลิมทั้งจากส่วนกลางและจังหวัดชายแดนใต้ ทยอยเดินทางไปประกอบพิธีฮัจย์ 2565 (ประจําปี ฮ.ศ. 1443) ที่นครเมกกะห์ ราชอาณาจักรซาอุดีอาระเบีย พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้กําชับให้หน่วยงานที่เกี่ยวข้อง ทั้งฝ่ายความมั่นคง กระทรวงมหาดไทย กระทรวงการต่างประเทศ กระทรวงสาธารณสุข กระทรวงคมนาคม ร่วมกันอํานวยความสะดวกแก่พี่น้องไทยมุสลิมในการเดินทางไปร่วมพิธีทั้งไปและกลับโดยต่อเนื่อง
พร้อมกันนี้ นายกรัฐมนตรีได้ฝากความห่วงใยถึงพี่น้องชาวไทยมุสลิมที่เดินทางไปร่วมพิธีสําคัญในครั้งนี้ทุกคน ให้ระมัดระวังป้องกันตนเองในระหว่างการเข้าร่วมพิธี ปฏิบัติตามมาตรการป้องกันโควิด19 ที่ประเทศผู้จัดงานกําหนด
น.ส.ไตรศุลี กล่าวว่า กรมการปกครอง กระทรวงมหาดไทยในฐานะเลขาธิการคณะกรรมการส่งเสริมกิจการฮัจย์แห่งประเทศไทย รายงานว่าในแต่ละปีชาวมุสลิมทั่วโลกจะเดินทางไปประกอบพิธีฮัจย์ ประมาณ 3 - 4 ล้านคน โดยแต่ละประเทศจะได้รับการจัดสรรโควตาตามสัดส่วนของประชากรมุสลิม สําหรับพิธีฮัจย์ปี 2565 ซึ่งจะมีขึ้นระหว่างวันที่ 7-12 ก.ค. นี้ ประเทศซาอุดีอาระเบียได้จัดสรรโควตาสําหรับชาวมุสลิมจากประเทศไทย 5,885 คน และกําหนดเงื่อนไขผู้เข้าร่วมพิธีต้องปฏิบัติ ได้แก่ 1.ต้องได้รับการฉีดวัคซีนครบถ้วน 2.แสดงผลการตรวจโควิด-19 แบบ PCR ที่เป็นลบไม่เกิน 72 ชั่วโมง ก่อนเดินทาง 3.สวมหน้ากากอนามัยระหว่างการประกอบพิธีฮัจย์ตลอดเวลา 4.ต้องจัดทําประกันโรคโควิด-19 และ 5. มีอายุต่ํากว่า 65 ปี
สําหรับการเดินทางไป-กลับ เพื่อร่วมพิธีฮัจย์จากประเทศไทย จะเดินทางผ่านท่าอากาศยาน 3 แห่ง ได้แก่ ท่าอากาศยานนราธิวาส ท่าอากาศยานหาดใหญ่ และท่าอากาศยานสุวรรณภูมิ
รัฐบาลไทย-ข่าวทำเนียบรัฐบาล-สธ.เผยฉีดวัคซีนไขว้ชนิด ภูมิคุ้มกันสูงเร็ว
วันพฤหัสบดีที่ 19 สิงหาคม 2564
สธ.เผยฉีดวัคซีนไขว้ชนิด ภูมิคุ้มกันสูงเร็ว
กระทรวงสาธารณสุข เผยผลการศึกษาการฉีดวัคซีนไขว้ชนิดจะมีภูมิคุ้มกันได้เร็วและสูงกว่า ซิโนแวค 2 เข็ม หรือแอสตร้าเซนเนก้า 2 เข็ม 3 เท่า โดยใช้เวลาฉีดเพียง 3 สัปดาห์ รัฐบาลจัดหาวัคซีนทุกชนิด ทั้งไฟเซอร์   แอสตร้าเซนเนก้า ซิโนแวค ฉีดให้ประชากรตามเป้าหมา
กระทรวงสาธารณสุข เผยผลการศึกษาการฉีดวัคซีนไขว้ชนิดจะมีภูมิคุ้มกันได้เร็วและสูงกว่า ซิโนแวค 2 เข็ม หรือแอสตร้าเซนเนก้า 2 เข็ม 3 เท่า โดยใช้เวลาฉีดเพียง 3 สัปดาห์ รัฐบาลจัดหาวัคซีนทุกชนิด ทั้งไฟเซอร์ แอสตร้าเซนเนก้า ซิโนแวค ฉีดให้ประชากรตามเป้าหมาย 100 ล้านโดส ภายในปี 2564
วันนี้ (19 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงว่า วันนี้ประเทศไทยมีผู้ป่วยโควิด 19 รักษาหายกลับบ้านได้ 22,208 ราย ผู้ติดเชื้อใหม่ 20,902 ราย เสียชีวิต 301 ราย ในจํานวนนี้ส่วนหนึ่งเป็นยอดผู้ติดเชื้อที่ตกค้างจากเดือนมิถุนายน 4 ราย กรกฎาคม 26 ราย ส่วนใหญ่เป็นผู้สูงอายุ ผู้มีโรคประจําตัว และหญิงตั้งครรภ์
นายแพทย์เฉวตสรรกล่าวต่อว่า รัฐบาลได้มอบหมายให้กระทรวงสาธารณสุขจัดหาวัคซีนให้ได้100 ล้านโดสภายในปี2564 เพื่อฉีดครอบคลุมประชากรโดยเร็วที่สุด ขณะนี้ จํานวนวัคซีนที่อยู่ในแผนการส่งมอบประมาณ 83-84 ล้านโดส โดยในไตรมาส 4 วัคซีนของ Johnson and Johnson ที่เจรจาไว้ไม่สามารถจัดส่งให้ประเทศต่าง ๆ รวมทั้งประเทศไทยได้ เนื่องจากบริษัทผู้ผลิตมีปัญหาในกระบวนการผลิต ส่วนแอสตร้าเซนเนก้าสามารถส่งได้ 5-6 ล้านโดสต่อเดือนจึงต้องจัดหาวัคซีนให้ได้เดือนละประมาณ 10 ล้านโดส เป็นวัคซีนทุกชนิดที่ได้รับการรับรองจากองค์การอนามัยโลก และส่งมอบได้ในช่วงเวลาที่กําหนด จึงได้สั่งไฟเซอร์และซิโนแวคเพิ่มเติมให้ครบตามเป้าหมาย ประกอบกับมีผลการศึกษาว่า การฉีดวัคซีนไขว้ชนิด เข็มที่ 1 ซิโนแวค และเข็มที่ 2 แอสตร้าเซนเนก้า จะมีภูมิคุ้มกันสูงและเร็ว กว่าฉีดซิโนแวค 2 เข็ม หรือแอสตร้าเซนเนก้า 2 เข็มถึง 3 เท่า และใช้เวลาฉีดครบทั้ง 2 เข็มเพียง 3 สัปดาห์ จะทําให้การฉีดวัคซีนครอบคลุมประชากรได้เร็วขึ้น
“ขอให้ประชาชนมั่นใจในคุณภาพและประสิทธิภาพวัคซีน ซึ่งมีการศึกษาในสถานการณ์จริงจากการติดเชื้อในบุคลากรการแพทย์ที่ฉีดวัคซีนและไม่ฉีดวัคซีน พบว่าซิโนแวค 2 เข็ม สามารถป้องกันการเสียชีวิตและป่วยหนักได้ 98% ป้องกันการติดเชื้อได้ 72% อย่างไรก็ตาม แม้จะฉีดวัคซีนแล้วการดูแลตัวเองยังจําเป็น ให้คิดเสมอว่าคนรอบตัวและตัวเรามีเชื้อแฝงอยู่ ขอให้เข้มงวดการใส่หน้ากากอนามัย อยู่ห่าง ล้างมือ ถือเป็นมาตรการสําคัญที่ป้องกันการแพร่เชื้อระหว่างกัน” นายแพทย์เฉวตสรรกล่าว
***************************** 19 สิงหาคม 2564
*************************
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" ทุ่มเทดูแลผู้ติดเชื้อโควิด - 19 รอบด้านครอบคลุมทุกระดับอาการ ยอดผู้ติดเชื้อต่ำกว่าหลายประเทศในภูมิภาค
วันพฤหัสบดีที่ 24 กุมภาพันธ์ 2565
​โฆษกรัฐบาลเผย "นายกฯ" ทุ่มเทดูแลผู้ติดเชื้อโควิด - 19 รอบด้านครอบคลุมทุกระดับอาการ ยอดผู้ติดเชื้อต่ํากว่าหลายประเทศในภูมิภาค
​โฆษกรัฐบาลเผย "นายกฯ" ทุ่มเทดูแลผู้ติดเชื้อโควิด - 19 รอบด้านครอบคลุมทุกระดับอาการ ยอดผู้ติดเชื้อต่ํากว่าหลายประเทศในภูมิภาค โดยนายก ฯ กําชับบริหารจัดการระบบ HI – CI และศูนย์พักคอย ทั่วประเทศให้มีประสิทธิภาพ พร้อมเร่งสื่อสารความเข้าใจประชาชน
วันนี้ (24 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี ยืนยันรัฐบาลไทยให้ความสําคัญดูแลผู้ป่วยโควิด -19 รอบด้าน และทุกระดับอาการ ทั้งผู้ป่วยที่มีอาการน้อย จนถึงอาการรุนแรง ซึ่งเป็นไปตามนโยบายและข้อสั่งการพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งที่ผ่านมาได้มีใช้จ่ายค่าบริการรักษาโควิด ปี 2563 จ่ายไป 3,841 ล้านบาท ปี 2564 จ่ายไป 97,747 ล้านบาท และปี 2565 จ่ายไปแล้ว 32,488 ล้านบาท รวม 134,076 ล้านบาท และอยู่ระหว่างการของบเพิ่มอีก 51,065 ล้านบาท ขณะนี้โรค โควิด 19 ยังเป็นโรคฉุกเฉินและยังสามารถเข้ารับการรักษาได้ทุกที่ นายกรัฐมนตรีในฐานะผอ. ศบค. ยังทุ่มเทการบริหารจัดการสถานการณ์โควิด-19 ของไทยได้อย่างมีประสิทธิภาพ ปรากฏในรอบสัปดาห์ที่ผ่านมา สถานการณ์การแพร่ระบาดโควิด-19 ไทยอยู่ในระดับควบคุมและมีจํานวนผู้ติดเชื้อและเสียชีวิตต่ํากว่าหลายประเทศในภูมิภาค เช่น เกาหลีใต้พบผู้ติดเชื้อในช่วง 7 วันที่ผ่าน 652,938 ราย เสียชีวิต 348 ราย ญี่ปุ่น 572,555 ราย เสียชีวิต 1,462 ราย เวียดนาม 282,214 ราย เสียชีวิต 568 ราย มาเลเซีย 185,229 ราย เสียชีวิต 241 ราย อินเดีย 158,986 ราย เสียชีวิต 2,983 ตามลําดับ ขณะที่ประเทศไทยอยู่ในอันดับที่ 24 ที่สําคัญ นายกรัฐมนตรียังขอให้ทุกฝ่ายต้องปฏิบัติตามมาตรการป้องกันการติดเชื้อแบบครอบจักรวาล (Universal Prevention) มาตรการ Covid Free Setting อย่างเคร่งครัด
วันนี้ จํานวนผู้ติดเชื้อโควิด - 19 รายใหม่วันนี้ รวม 23,557 ราย จําแนกเป็นผู้ป่วยจากในประเทศ 23,329 ราย ผู้ป่วยมาจากต่างประเทศ 228 ราย ผู้ป่วยสะสม 570,915 ราย (ตั้งแต่ 1 มกราคม 2565) หายป่วยกลับบ้าน 16,131 ราย หายป่วยสะสม 422,095 ราย (ตั้งแต่ 1 มกราคม 2565) ผู้ป่วยกําลังรักษา 180,993 ราย เสียชีวิต 38 ราย ล่าสุดการให้บริการวัคซีน โควิด-19 สะสมอยู่ที่ 122,574,300 โดส เข็มที่ 1 ฉีดสะสม 53,304,662 โดส เข็มที่ 2 ฉีดสะสม 49,584,724 โดส เข็มที่ 3 ฉีดสะสม 18,130,002 โดส เข็มที่ 4 ฉีดสะสม 1,554,912 โดส
โฆษกประจําสํานักนายกรัฐมนตรี ยังกล่าวว่า นายกรัฐมนตรียังกําชับการจัดการระบบ HI – CI การรักษาตนเองที่บ้าน (Home Isolation : HI) และกักตัวที่ชุมชน (Community Isolation : CI) รวมทั้งศูนย์พักคอย ทั้งในกรุงเทพและในจังหวัดที่มีการระบาดสูง เพื่อรับรองผู้ป่วยที่จัดอยู่ในกลุ่มสีเขียวที่ไม่มีอาการหรือมีอาการน้อยให้ครอบคลุมทุกพื้นที่และมีประสิทธิภาพ พร้อมให้สํารองเตียงในโรงพยาบาลสําหรับรองรับผู้ป่วยกลุ่มสีเหลืองและสีแดงที่จัดอยู่ในกลุ่มเสี่ยง ขอให้หน่วยงานที่เกี่ยวข้องเร่งสื่อสารทําความเข้าใจประชาชนเกี่ยวกับการใช้สิทธิและเข้าสู่ระบบการรักษาให้ชัดเจน
............................
รัฐบาลไทย-ข่าวทำเนียบรัฐบาล-ครม. เคาะ 28 ธ.ค. 64 วันหยุดประจำภาคตะวันออก และวันหยุดราชการพิเศษ ปี 65 จำนวน 4 วัน กระตุ้นการท่องเที่ยว - เศรษฐกิจ
วันศุกร์ที่ 5 พฤศจิกายน 2564
ครม. เคาะ 28 ธ.ค. 64 วันหยุดประจําภาคตะวันออก และวันหยุดราชการพิเศษ ปี 65 จํานวน 4 วัน กระตุ้นการท่องเที่ยว - เศรษฐกิจ
....
ที่ประชุม ครม. (4 พ.ย.) เห็นชอบการกําหนดวันหยุดราชการเพิ่มเป็นกรณีพิเศษ ประจําปี 2565 จํานวน 4 วัน เพื่อให้มีวันหยุดยาวต่อเนื่องกับวันหยุดประจําสัปดาห์ กระตุ้นการเดินทางและส่งผลดีต่อการท่องเที่ยว - เศรษฐกิจในภาพรวมของประเทศ ดังนี้
.
✅วันศุกร์ที่ 15 ก.ค. 65 (วันหยุดยาวติดต่อกัน 5 วัน)
✅วันศุกร์ที่ 29 ก.ค. 65 (วันหยุดยาวติดต่อกัน 4 วัน)
✅วันศุกร์ที่ 14 ต.ค. 65 (วันหยุดยาวติดต่อกัน 4 วัน)
✅วันศุกร์ที่ 30 ธ.ค. 65 (วันหยุดยาวติดต่อกัน 4 วัน)
.
สําหรับรัฐวิสาหกิจ สถาบันการเงิน และภาคเอกชน ให้แต่ละแห่งพิจารณาความเหมาะสมของการกําหนดเป็นวันหยุดให้สอดคล้องกับกฎหมายที่เกี่ยวข้องแล้วแต่กรณีต่อไป
.
นอกจากนี้ ครม. ยังเห็นชอบกําหนดให้วันอังคารที่ 28 ธ.ค. 64 เป็นวันหยุดราชการประจําภาคตะวันออก ประกอบด้วย จ.ฉะเชิงเทรา ชลบุรี ระยอง จันทบุรี ตราด นครนายก ปราจีนบุรี และสระแก้ว ซึ่งตรงกับวันพระเจ้าตากสินมหาราช ส่วนวันหยุดประจําภาค ในปี 2565 นั้น ยังไม่ได้มีการกําหนดแต่อย่างใด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-‘ลุงเฮ้ง’ ใจดี ส่ง ‘ที่ปรึกษา’ ‘โฆษก’ มอบของขวัญให้เด็กชุมชนดินแดงกว่า 1,000 ชุด
วันเสาร์ที่ 8 มกราคม 2565
‘ลุงเฮ้ง’ ใจดี ส่ง ‘ที่ปรึกษา’ ‘โฆษก’ มอบของขวัญให้เด็กชุมชนดินแดงกว่า 1,000 ชุด
. .
เมื่อวันที่ 8 มกราคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานมอบสิ่งของเครื่องเขียน อุปกรณ์การเรียน อุปกรณ์กีฬา รวมทั้งของเด็กเล่น และขนม เพื่อเป็นของขวัญเนื่องในโอกาสวันเด็กแห่งชาติประจําปี 2565 แก่ตัวแทนผู้นําชุมชนและเด็กในชุมชนแฟลตดินแดง โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางสาวบุปผา เรืองสุด รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมด้วย จุดแรกที่บริเวณโครงการฟื้นฟูเมืองชุมชนดินแดงระยะที่ 1 (ดินแดงแปลง G) หลังมัสยิดมูฮายีรีน โดยมี นายสมัย แสงชาติ ประธานชุมชนเป็นผู้รับมอบ และจุดที่ 2 ที่บริเวณโถงด้านล่างอาคารกระทรวงแรงงาน เพื่อมอบของขวัญแก่ตัวแทนผู้นําชุมชนและตัวแทนเด็ก นําโดยนายวิชาญ เขียวแก้ว ประธานชุมชนดินแดง 2 เป็นผู้รับมอบ จากนั้นได้มอบให้ผู้นําชุมชน ซึ่งประกอบด้วย นางศิริเพ็ญ สาปณ ประธานชุมชนดินแดง 1 เป็นผู้รับมอบ นายวิทยา วันดาลักษณ์ ตัวแทนแฟลต 21 - 32 เป็นผู้รับมอบ นายสุทิน สีอัคฮาต รองประธานชุมชนสวัสดี ซ.ประชาสงเคราะห์ 26 นางธนาวดี นามศรีนวล อสม.เขตดินแดง ส่งตัวแทนมารับมอบ จํานวนทั้งสิ้น 1,000 ชุด เพื่อนําไปส่งต่อให้แก่เด็ก ๆ ในชุมชนชาวแฟลตดินแดงต่อไป
นางธิวัลรัตน์ กล่าวต่อว่า สําหรับคําขวัญวันเด็กในปี 2565 นี้ ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้คําขวัญไว้ว่า “รู้คิด รอบคอบ รับผิดชอบต่อสังคม
และในวันนี้ดิฉันพร้อมด้วยท่านโฆษกกระทรวงแรงงาน (ฝ่ายการเมือง) ท่านปลัดกระทรวงแรงงาน ท่านรองปลัดกระทรวงแรงงาน และคณะ ได้รับมอบหมายจากท่านรัฐมนตรีว่าการกระทรวงแรงงาน ให้นําสิ่งของเครื่องเขียน อุปกรณ์การเรียน อุปกรณ์กีฬา รวมทั้งของเด็กเล่น และขนม เพื่อมามอบเป็นของขวัญเนื่องในโอกาสวันเด็กแห่งชาติประจําปี 2565 แก่ตัวแทนผู้นําชุมชน เคหะดินแดง แจกจ่ายให้แก่เด็ก ๆ ที่พักอาศัยอยู่ในแฟลตดินแดง เนื่องจากเนื่องจากต้องปฏิบัติตามมาตรการป้องกันการแพร่ระบาดของโควิด-19 ในส่วนของกระทรวงแรงงานเอง ท่านสุชาติ ชมกลิ่น รัฐมนตรีว่าการกระทรวงแรงงาน ได้ฝากความห่วงใยมายังลูกหลานชาวแฟลตดินแดงจึงให้หน่วยงานสังกัดกระทรวงแรงงาน ร่วมสนับสนุนสิ่งของเครื่องเขียน อุปกรณ์การเรียน อุปกรณ์กีฬา รวมทั้งของเด็กเล่น และขนม เพื่อเป็นของขวัญเนื่องในโอกาสวันเด็กแห่งชาติประจําปี 2565 นอกจากนี้ ยังได้รับการสนับสนุนงบประมาณส่วนหนึ่งจากกระทรวงศึกษาธิการและสมาคมแม่บ้านกระทรวงแรงงานในการจัดซื้อของขวัญวันเด็กเพื่อนําไปส่งมอบให้แก่เด็ก ๆ ในชุมชนต่าง ๆ เพื่อสร้างขวัญและกําลังใจแก่เด็กและเยาวชนที่จะเติบโตเป็นกําลังสําคัญในการพัฒนาประเทศในอนาคตต่อไป
ทั้งนี้ การมอบของขวัญวันเด็กแก่ผู้นําชุมชนในวันนี้กระทรวงแรงงาน ได้มีมาตรการป้องกันและควบคุมโควิด-19 โดยเฉพาะการตรวจวัดอุณหภูมิ มีจุดบริการเจลแอลกอฮอล์ให้ผู้เข้าร่วมงาน และการเว้นระยะห่างทางสังคม ซึ่งสอดคล้องตามมาตรการป้องกันโรคที่กระทรวงสาธารณสุขกําหนดอย่างเคร่งครัดอีกด้วย
รัฐบาลไทย-ข่าวทำเนียบรัฐบาล-โครงการบ้านล้านหลัง ระยะที่ 2
วันอังคารที่ 14 กันยายน 2564
โครงการบ้านล้านหลัง ระยะที่ 2
วันอังคารที่ 14 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบทบทวนมติโครงการสินเชื่อเพื่อที่อยู่อาศัยแห่งรัฐ โครงการบ้านล้านหลัง โดยปรับชื่อเป็น โครงการบ้านล้านหลังระยะที่ 2 เพิ่มกรอบวงเงินโครงการอีก 20,000 ล้านบาท รวมเป็น 70,000 ล้านบาท และปรับหลักเกณฑ์ คือ ไม่กําหนดเกณฑ์รายได้ผู้กู้ แต่เงินงวดผ่อนชําระรายเดือนต้องไม่เกิน 1 ใน 2 ของรายได้สุทธิต่อเดือน อัตราดอกเบี้ยร้อยละ 1.99 ต่อปี คงที่เป็นระยะเวลา 4 ปี ผ่อนนานสูงสุด 40 ปี ฟรีค่าธรรมเนียมการยื่นกู้ ค่าประเมินราคาหลักประกัน ค่าจดทะเบียนสิทธิและนิติกรรม และค่าจดทะเบียนนิติกรรมจํานอง ขยายเวลาโครงการถึง 30 ธ.ค. 2566 หรือ จนกว่าวงเงินจะเต็ม ผู้สนใจสอบถามเพิ่มเติมได้ที่ธนาคารอาคารสงเคราะห์ ทุกสาขาทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ลุงตู่ ลุงป้อม ห่วง ลูกจ้าง JSL กำชับ รมว.เฮ้ง เร่งดูแลสิทธิอย่างใกล้ชิด
วันอังคารที่ 5 กรกฎาคม 2565
ลุงตู่ ลุงป้อม ห่วง ลูกจ้าง JSL กําชับ รมว.เฮ้ง เร่งดูแลสิทธิอย่างใกล้ชิด
...
นายสุชาติ ชมกลิ่น รัฐมนตรีว่าการกระทรวงแรงงาน รับยื่นหนังสือจากลูกจ้างบริษัท เจ เอส แอล โกลบอล มีเดีย จํากัด ที่ขอความช่วยเหลือให้กระทรวงแรงงานเร่งติดตามสิทธิประโยชน์ตามกฎหมายแรงงานหลังถูกเลิกจ้าง โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุทธิ สุโกศล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ บริเวณโถงชั้นล่างอาคารกระทรวงแรงงาน
นายสุชาติ กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และท่านรองนายกรัฐมนตรี พล.อ.ประวิตร วงษ์สุวรรณ ที่ท่านกํากับดูแลกระทรวงแรงงาน ได้มีความห่วงใยลูกจ้างและกําชับให้กระทรวงแรงงานดูแลให้ความช่วยเหลือลูกจ้างได้รับสิทธิประโยชน์ความคุ้มครองตามกฎหมายอย่างเร่งด่วน ซึ่งความคืบหน้าการให้ความช่วยเหลือล่าสุดเมื่อวานนี้ สํานักงานสวัสดิการและคุ้มครองแรงงานกรุงเทพมหานครพื้นที่ 4 ได้มีหนังสือเชิญให้นายจ้างไปพบ โดยปิดประกาศไว้ที่บริษัท เจ เอส แอล โกลบอล มีเดีย จํากัด เรียบร้อยแล้ว หลังจากนี้ 15 วันตามกฎหมาย หากนายจ้างไม่มาพบพนักงานตรวจแรงงานจะรวบรวมพยานหลักฐานเพื่อออกคําสั่งให้นายจ้างจ่าย ค่าชดเชย ค่าจ้างแทนการบอกกล่าวล่วงหน้า ค่าจ้างสําหรับวันหยุดพักผ่อนประจําปี ทั้งนี้ ให้ปฏิบัติภายใน 30 วันนับตั้งแต่วันที่ได้รับคําสั่ง เมื่อพนักงานตรวจแรงงานออกคําสั่งแล้วจะนําไปส่งให้นายจ้าง หากไม่มาพบจะใช้วิธีการปิดคําสั่ง หากนายจ้างไม่ปฏิบัติตามคําสั่ง พนักงานตรวจแรงงานจะดําเนินคดีทางพนักงานสอบสวน ส่วนของกรมการจัดหางานได้อํานวยความสะดวกรับขึ้นทะเบียนรายงานตัวการว่างงานให้แก่ลูกจ้าง ซึ่งมีผู้มารายงานตัว 59 คน จากทั้งหมด 93 คน และมีบริษัทต่างๆ ยื่นมือเข้ามารับเข้าทํางาน โดยเบื้องต้นลูกจ้างได้สมัครงานใหม่ 2 คน ในตําแหน่งครีเอทีฟ และรีไรเตอร์ นอกจากนี้ กระทรวงแรงงาน ยังได้รับการประสานแจ้งความประสงค์จากบริษัท โฮม โปรดักส์ เซ็นเตอร์ จํากัด (มหาชน) ว่า บริษัทยินดีรับสมัครลูกจ้าง JSL ที่ถูกเลิกจ้าเข้าร่วมงาน เนื่องจากขณะนี้โฮมโปรมีตําแหน่งงานว่างกว่า 90 อัตรา และบริษัท กันกุลเอ็นจิเนียริ่ง จํากัด (มหาชน) ยังแจ้งความประสงค์ยินดีที่จะช่วยเหลือรับพนักงานในตําแหน่งสาขาการเงินการบัญชีด้วย
“ในวันนี้กระทรวงแรงงานยังได้รับการประสานจากกรมสุขภาพจิต ซึ่งต้องขอขอบคุณนายแพทย์ธิติ แสวงธรรม รองอธิบดีกรมสุขภาพจิต กระทรวงสาธารณสุข ที่ได้นําทีมแพทย์และเจ้าหน้าที่มาช่วยเหลือลูกจ้าง คอยให้คําปรึกษา แนะนํา ให้ความรู้ในการดูแลสุขภาพกาย สุขภาพใจ เพื่อคลายความกังวล รวมทั้งให้กําลังใจให้ลูกจ้างสามารถผ่านพ้นสถานการณ์ดังกล่าวไปได้”นายสุชาติ กล่าวตอนท้าย
รัฐบาลไทย-ข่าวทำเนียบรัฐบาล-ชัยวุฒิ แจง กิจการสื่อมวลชน ได้รับการยกเว้นจาก PDPA
วันอังคารที่ 7 มิถุนายน 2565
ชัยวุฒิ แจง กิจการสื่อมวลชน ได้รับการยกเว้นจาก PDPA
ชัยวุฒิ แจง กิจการสื่อมวลชน ได้รับการยกเว้นจาก PDPA
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมแจงกิจการสื่อมวลชนได้รับการยกเว้นจากPDPAดังนั้นการถ่ายรูปอัดคลิปและเผยแพร่ทําได้ไม่ต้องขอความยินยอมแต่ต้องเป็นไปตามประมวลจริยธรรมของวิชาชีพหรือเป็นประโยชน์สาธารณะทั้งนี้การกระทําตามประมวลจริยธรรมของวิชาชีพหรือเป็นประโยชน์สาธารณะทําให้ไม่ผิดPDPAแต่ก็ควรระวังกฎหมายอื่นด้วย
พ.ร.บ.คุ้มครองช้อมูลส่วนบุคคลพ.ศ. 2562 (PDPA) ที่บังคับใช้ตั้งแต่วันที่1มิ.ย.65มีเจตจํานงชัดเจนในการให้ความคุ้มครองสิทธิเจ้าของข้อมูลส่วนบุคคลขณะเดียวกันPDPAมาตรา4 (3)พรบ.ไม่บังคับใช้แก่กิจการสื่อมวลชน...อันเป็นไปตามจริยธรรมแห่งการประกอบวิชาชีพหรือประโยชน์สาธารณะ
อย่างไรก็ตามหลายกรณีเป็นประโยชน์สาธารณะแต่อาจจะไปละเมิดสิทธิบางประการของประชาชนก็ต้องมีการตีความกันว่าได้หรือไม่ได้จากประมวลจริยธรรมของสื่อมวลชนและองค์กรวิชาชีพสื่อมวลชนต้องไปคุยกัน
“PDPAมาตรา4 (3)พรบ.ไม่บังคับใช้แก่กิจการสื่อมวลชน...อันเป็นไปตามจริยธรรมแห่งการประกอบวิชาชีพหรือประโยชน์สาธารณะมีความชัดเจนว่าสื่อมวลชนสามารถถ่ายรูปอัดคลิปและเผยแพร่ทําได้ไม่ต้องเบลอไม่ต้องขอความยินยอมแต่ต้องเป็นไปตามประมวลจริยธรรมของวิชาชีพหรือเป็นประโยชน์สาธารณะ”นายชัยวุฒิกล่าว
ข้อมูลเพิ่มเติมFB PDPC Thailandหรือโทร1111
*************
รัฐบาลไทย-ข่าวทำเนียบรัฐบาล-5 รพ.สังกัด สธ. ติด 30 อันดับ รพ.ที่ดีที่สุดในไทย
วันเสาร์ที่ 12 มีนาคม 2565
5 รพ.สังกัด สธ. ติด 30 อันดับ รพ.ที่ดีที่สุดในไทย
ปลัดกระทรวงสาธารณสุข เผย 5 โรงพยาบาลสังกัดกระทรวงสาธารณสุข ติดท็อป 30 โรงพยาบาลที่ดีที่สุดในประเทศไทย ปี 2565 จัดอันดับโดยนิตยสารชื่อดังระดับโลก ภายใต้โครงการ The World's Best Hospitals 2022
ปลัดกระทรวงสาธารณสุข เผย5 โรงพยาบาลสังกัดกระทรวงสาธารณสุข ติดท็อป 30 โรงพยาบาลที่ดีที่สุดในประเทศไทย ปี 2565 ได้แก่ รพ.ราชวิถี, รพ.ขอนแก่น, รพ.พุทธชินราช พิษณุโลก, รพ.สงขลา และรพ.หาดใหญ่ จัดอันดับโดยนิตยสารชื่อดังระดับโลก ภายใต้โครงการ The World's Best Hospitals 2022
นพ.เกียรติภูมิ วงศ์รจิต ปลัดกระทรวงสาธารณสุข เปิดเผยว่า นิตยสารข่าวรายสัปดาห์ของสหรัฐอเมริกา “Newsweek” ได้จัดอันดับโรงพยาบาลที่ดีที่สุดในโลก ประจําปี 2565 หรือ The World's Best Hospitals 2022 ใน 27 ประเทศ เช่น สหรัฐอเมริกา เยอรมนี ญี่ปุ่น เกาหลีใต้ ฝรั่งเศส อิตาลี เป็นต้น รวมถึงประเทศไทยด้วย โดยพิจารณาคัดเลือกจากปัจจัยเปรียบเทียบ เช่น มาตรฐานการครองชีพ อายุขัย ขนาดประชากร จํานวนโรงพยาบาล และความพร้อมของข้อมูล การให้คะแนนในแต่ละโรงพยาบาลมาจาก 3 แหล่ง คือ การแนะนําจากผู้เชี่ยวชาญทางการแพทย์ เช่น แพทย์ ผู้จัดการโรงพยาบาล ผู้เชี่ยวชาญด้านการดูแลสุขภาพ กว่า80,000 คนทั่วโลก,ผลการสํารวจประสบการณ์และความพึงพอใจของผู้ป่วยในการเข้ารับการรักษา และตัวชี้วัดประสิทธิภาพทางการแพทย์ของโรงพยาบาล เช่น คุณภาพการดูแลรักษาเฉพาะทาง มาตรการด้านสุขอนามัย ความปลอดภัยของผู้ป่วยและจํานวนผู้ป่วยต่อแพทย์และพยาบาล เป็นต้น โดยเทียบเคียงคะแนนระหว่างโรงพยาบาลในประเทศเดียวกันเท่านั้นและส่งไปยังเครือข่ายสื่อทางการแพทย์ระหว่างประเทศ และคณะกรรมการผู้เชี่ยวชาญทางการแพทย์ที่มีชื่อเสียงระดับโลก เพื่อร่วมตรวจสอบความถูกต้องในการจัดอันดับด้วย
โดยในประเทศไทย มีโรงพยาบาลที่ได้รับการจัดอันดับทั้งสิ้น 30 แห่ง ส่วนใหญ่เป็นโรงพยาบาลในภาคเอกชน และมีโรงพยาบาลในสังกัดกระทรวงสาธารณสุขติดอันดับ 5 แห่ง ได้แก่ โรงพยาบาลราชวิถี อันดับที่ 11 คะแนน 75.04% โรงพยาบาลขอนแก่น อันดับที่ 24 คะแนน 74.25% โรงพยาบาลพุทธชินราช พิษณุโลก อันดับที่ 25 คะแนน 74.19% โรงพยาบาลสงขลา อันดับที่ 28 คะแนน 74.09% และโรงพยาบาลหาดใหญ่จ.สงขลา อันดับที่ 29 คะแนน 74.03%
“การประเมินและจัดให้อยู่ในอันดับโรงพยาบาลที่ดีที่สุดในประเทศไทยดังกล่าว เป็นตัวชี้วัดและสะท้อนว่า โรงพยาบาลสังกัดกระทรวงสาธารณสุขมีศักยภาพในการให้บริการ ทั้งในสายตาของผู้เชี่ยวชาญทางการแพทย์และประชาชน ซึ่งกระทรวงสาธารณสุขจะยังเดินหน้าพัฒนาระบบบริการทางการแพทย์และสาธารณสุขอย่างต่อเนื่อง เพื่อให้ประชาชนได้รับบริการที่สะดวก รวดเร็ว มีประสิทธิภาพและคุณภาพต่อไป” นพ.เกียรติภูมิกล่าว
********************************** 12 มีนาคม 2565